

****

**Évfolyamonkénti kérdéssorok**

Digitális világ- Egészségtudatos eszközhasználat

#### szegely_also.jpginfoblokk_kedv_final_RGB_ESZA.png

Digitális világ - Egészségtudatos eszközhasználat kérdéssor

A javasolt kérdéssorok összeállításának célja főként a tanulói attitűdváltozás mérése. A kérdések kis része vonatkozik a megszerzett tudásanyagra. **A kérdéssor kitöltetése a tanulókkal a tanév elején és a tanév végén visszaigazolást adhat a pedagógusnak az adott témakör feldolgozásának eredményességéről, hatásosságáról.** A pedagógus az adott évben tervezett modulokhoz tartozó kérdéssorokat össze tudja állítani és akár ki is egészítheti, alakíthatja az általa formált foglalkozástervekhez és a diákjai érdeklődési köréhez/ felkészültségi szintjéhez. Minden modul minden évfolyamához tartoznak kérdések. A feladatok leírásában **kék színnel vannak jelölve a pedagógusnak szóló üzenetek, helyes válaszok**, megjegyzések.

***Megjegyzés a pedagógusnak:***

* *A diákok válaszainak helyességéről a pedagógusnak nem kell egyesével visszajelzést adnia, maximum csoport szinten. A kapott eredmények inkább a pedagógusnak adnak jelzést, hogy mely területeket szükséges még fejleszteni/erősíteni, és hol sikerült elérni az éves kitűzött célt.*
* *Az első két évfolyamban a pedagógus segítségképpen olvassa fel a kérdést és a válaszlehetőségeket a diákoknak! Segítse a diákok feladat megértést!*
* *A digitális világ modulban a 3. osztálytól a tudatos internethasználattal kapcsolatos attitűdöt mérő kérdések találhatóak így nincsenek jó, vagy rossz válaszok. Az adott évfolyam megtartása előtt és után egyaránt felvett kérdésekre adott pontszámok egy hozzávetőleges visszajelzést adnak arról, hogy az órán való részvétel vezetett-e valamilyen attitűdváltozáshoz.*

***1. évfolyam***

*Karikázd be, hogy következő megállapítások közül szerinted melyik igaz (I) és melyik hamis (H)!*

|  |  |
| --- | --- |
| 1. **A telefont, vagy a tabletet jobb, ha felnőttel együtt használom.** | I / H |
| 1. **A telefont, vagy a tabletet legfeljebb 30 percig használom.** | I / H |
| 1. **Fontos, hogy legyenek szabályok arra, hogyan használjuk a telefont és a tabletet.** | I / H |
| 1. **Megbeszélem a szüleimmel mi történt velem telefonozás, tabletezés közben.** | I / H |
| 1. **Telefonozás, tabletezés közben fontos, hogy időnként mozogjunk, tornázzunk kicsit.** | I / H |
| 1. **Étkezés közben szoktam telefonozni.** | I / H |

Helyes válasz: 1.: I, 2.: I, 3.: I, 4.: I, 5.: I, 6.: H

***2. évfolyam***

*Karikázd be, hogy következő megállapítások közül szerinted melyik igaz (I) és melyik hamis (H)!*

|  |  |
| --- | --- |
| **1. A telefonos beszélgetés nem helyettesíti a személyes beszélgetést.** | I / H |
| **2. Számítógépen vagy telefonon játszani sokkal jobb, mint közösségben.** | I / H |
| **3. A reklámok egyik célja, hogy megvásároljam a reklámozott terméket.** | I / H |
| **4. Jobb, ha minél kevesebb adatot adok meg magamról az interneten.** | I / H |
| **5. Minden adatot vagy képet, amit az internetre feltöltök, láthatnak és használhatnak mások is.** | I / H |

Helyes válasz: 1.: I, 2.: H, 3.: I, 4.: I, 5.: I

***3. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 3 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: bizonytalan, semleges  3: teljes mértékben egyetértek / jellemző rám |
| 1. **Az interneten hatékonyan kereshetek információt, például tanuláshoz.** | 1 2 3 |
| 1. **Az interneten megtalálható információk mindig megbízhatóak.** | 1 2 3 |
| 1. **A reklámok egyik célja, hogy megvásároljam a reklámozott terméket.** | 1 2 3 |
| 1. **Jobb, ha minél kevesebb adatot adok meg magamról az interneten.** | 1 2 3 |
| 1. **Minden adatot vagy képet, amit az internetre feltöltök, láthatnak és használhatnak mások is.** | 1 2 3 |

***4. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 3 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: bizonytalan, semleges  3: teljes mértékben egyetértek / jellemző rám |
| 1. **Nem minden helyzetben illik a mobiltelefonomat használni.** | 1 2 3 |
| 1. **A telefonálás pótolhatja a családommal vagy a barátaimmal való személyes beszélgetést.** | 1 2 3 |
| 1. **Ha idegenekkel beszélgetek az interneten, nem lehetek biztos benne, hogy azzal az emberrel beszélek, akinek ő mondja magát.** | 1 2 3 |
| 1. **Könnyebben kifejezem, amit mondani szeretnék chat-en, mint személyesen.** | 1 2 3 |
| 1. **Ha az interneten beszélgetek valakivel igyekszem egyértelműen fogalmazni, nehogy félreértsenek, vagy megbántsak valakit.** | 1 2 3 |

***5. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 5 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: inkább nem értek egyet / inkább nem jellemző rám  3: bizonytalan, semleges  4: inkább egyetértek / inkább jellemző rám  5: teljes mértékben egyetértek / jellemző rám |
| 1. **Fontos, hogy körültekintően járjunk el böngészés közben, nehogy veszélyes oldalakra tévedjünk.** | 1 2 3 4 5 |
| 1. **Fontos, hogy az interneten megadott adatainkat a megfelelő biztonsági beállításokkal védjük.** | 1 2 3 4 5 |
| 1. **Mielőtt posztolok valamit átgondolom, hogy később is jó ötletnek tartanám-e?** | 1 2 3 4 5 |
| 1. **Ha tehetném, egész nap a számítógépen játszanék.** | 1 2 3 4 5 |
| 1. **Fontos, hogy online és offline élményeket egyaránt gyűjtsünk.** | 1 2 3 4 5 |

***6. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 5 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: inkább nem értek egyet / inkább nem jellemző rám  3: bizonytalan, semleges  4: inkább egyetértek / inkább jellemző rám  5: teljes mértékben egyetértek / jellemző rám |
| 1. **Egy rosszul sikerült viccel könnyen megbánthatok valakit.** | 1 2 3 4 5 |
| 1. **Nem vagyok köteles elviselni, hogy mások bántsanak.** | 1 2 3 4 5 |
| 1. **Az interneten nehéz ellenőrizni, hogy igazat írnak-e mások.** | 1 2 3 4 5 |
| 1. **Az álhírek lehetnek viccesek, de komoly károkat is okozhatnak.** | 1 2 3 4 5 |
| 1. **Az algoritmusok, a programozás alapvető ismerete valószínűleg nagyon fontos képesség lesz a jövő szakmáiban.** | 1 2 3 4 5 |

***7. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 5 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: inkább nem értek egyet / inkább nem jellemző rám  3: bizonytalan, semleges  4: inkább egyetértek / inkább jellemző rám  5: teljes mértékben egyetértek / jellemző rám |
| 1. **Az influencer is ember, vagy egyetértünk a véleményével, vagy nem.** | 1 2 3 4 5 |
| 1. **Fontos, hogy tisztában legyek saját erősségeimmel és gyengeségeimmel.** | 1 2 3 4 5 |
| 1. **Fontos, hogy az érdeklődésemnek és a képességeimnek megfelelő tanulási, fejlődési lehetőségeket keressek.** | 1 2 3 4 5 |
| 1. **Az interneten találhatóak olyan hasznos applikációk, amik segíthetnek az egészségem megőrzésében.** | 1 2 3 4 5 |
| 1. **A lefekvés előtti telefonozás, számítógépezés egyáltalán nem zavar az alvásban.** | 1 2 3 4 5 |

***8. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 5 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: inkább nem értek egyet / inkább nem jellemző rám  3: bizonytalan, semleges  4: inkább egyetértek / inkább jellemző rám  5: teljes mértékben egyetértek / jellemző rám |
| 1. **A blog egy lehetőség arra, hogy az interneten bárki megossza az élményeit, érzéseit.** | 1 2 3 4 5 |
| 1. **Egy meggondolatlan poszt később kellemetlenségekhez vezethet.** | 1 2 3 4 5 |
| 1. **Nem baj, ha mindenhol ugyanazt a jelszót adom meg.** | 1 2 3 4 5 |
| 1. **Egy nem kívánt, akár idegen internetes kapcsolatot, chat partnert a legjobb letiltani.** | 1 2 3 4 5 |
| 1. **A fontos dolgokat jobb személyesen megbeszélni.** | 1 2 3 4 5 |

***9. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 5 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: inkább nem értek egyet / inkább nem jellemző rám  3: bizonytalan, semleges  4: inkább egyetértek / inkább jellemző rám  5: teljes mértékben egyetértek / jellemző rám |
| 1. **Fontosnak érzem, hogy folyamatosan kövessem az online történéseket a telefonomon.** | 1 2 3 4 5 |
| 1. **Ha valaki nem válaszol azonnal az üzenetemre, valószínűleg más dolga van, nem velem van problémája.** | 1 2 3 4 5 |
| 1. **Kellemetlenül érzem magam, ha nincs nálam a telefonom.** | 1 2 3 4 5 |
| 1. **Fontos számomra, hogy az okostelefonon gyorsan elérek hasznos információkat.** | 1 2 3 4 5 |
| 1. **Az okostelefonnal számomra felületesebb a kommunikáció.** | 1 2 3 4 5 |

***10. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 5 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: inkább nem értek egyet / inkább nem jellemző rám  3: bizonytalan, semleges  4: inkább egyetértek / inkább jellemző rám  5: teljes mértékben egyetértek / jellemző rám |
| 1. **Ha nincs fent „instán”, akkor nem történt meg.** | 1 2 3 4 5 |
| 1. **Sokan közvetítenek idealizált képet magukról a közösségi média felületeken.** | 1 2 3 4 5 |
| 1. **Elfogadható, ha valaki filterek és photoshop segítségével mesterségesen feljavított valóságot mutat magáról a közösségi médián.** | 1 2 3 4 5 |
| 1. **A közösségi médiafelületek alap adatbiztonsági beállításai elegendő védelmet nyújtanak.** | 1 2 3 4 5 |

***11. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 5 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: inkább nem értek egyet / inkább nem jellemző rám  3: bizonytalan, semleges  4: inkább egyetértek / inkább jellemző rám  5: teljes mértékben egyetértek / jellemző rám |
| 1. **Az internetes zaklatás különösen veszélyes, mert azt sem tudjuk feltétlenül kideríteni, ki az elkövetője.** | 1 2 3 4 5 |
| 1. **Ha zaklatással találkozom, akkor igyekszem támogatni az áldozatot a megfelelő segítési módot megtalálva.** | 1 2 3 4 5 |
| 1. **A zaklatás elkövetőjét bántalmazni nem megoldás.** | 1 2 3 4 5 |
| 1. **Ha engem érne bántalmazás az interneten, mindenképp megoldást keresnék. Segítséget kérnék, jelenteném és/vagy letiltanám a zaklatót.** | 1 2 3 4 5 |
| 1. **Mozgókép segítségével közvetíthetünk olyan bonyolult üzeneteket, amelyek szóban vagy írásban nehézkesek.** | 1 2 3 4 5 |

***12. évfolyam***

|  |  |
| --- | --- |
| Mennyire értesz egyet az alábbi állításokkal?  *Válaszaidat egy 5 fokú skálán fejezheted ki. A kérdés utáni számsoron karikázd be azt a számot, amelyik leginkább igaz rád! Az egyes számok a következőket jelentik:* | 1: egyáltalán nem értek egyet / egyáltalán nem jellemző rám  2: inkább nem értek egyet / inkább nem jellemző rám  3: bizonytalan, semleges  4: inkább egyetértek / inkább jellemző rám  5: teljes mértékben egyetértek / jellemző rám |
| 1. **Mostanra kialakult tanulási stílusom van, melyet tudatosan alkalmazok.** | 1 2 3 4 5 |
| 1. **Az internet az egyik legjobb hely a tanuláshoz szükséges kutatómunkát végezni.** | 1 2 3 4 5 |
| 1. **Mindegy, hogy monitoron vagy papíron olvasom a tanulnivalóimat.** | 1 2 3 4 5 |
| 1. **Motivál, ha versenyezhetek másokkal.** | 1 2 3 4 5 |
| 1. **Motivál, ha egy feladat játékos elemeket is tartalmaz.** | 1 2 3 4 5 |